Riširio-Rebuno-Sarobecu nacionalinis parkas
Riširio-Rebuno-Sarobecu nacionalinis parkas – nacionalinis parkas Japonijoje, Hokaide. Jam priklauso Riširio sala, Rebuno sala ir Hokaido pakrantė nuo Vakanajaus iki Horonobės. Nacionalinio parko plotas yra 212,22 km². Jį garsina alpinė augalija, ugnikalnių panoramos ir jūrinė erozija. Parką supa žvejybos plotai, o pakrantė derlinga dumbliais.